**Makó látnivalói**



A Hagymaház

Ez a szócikk [**Makó**](https://hu.wikipedia.org/wiki/Mak%C3%B3) **város számottevő jelentősebb idegenforgalmi vonzerővel bíró látnivalóit**, épített és szellemi örökségét, természeti értékeit mutatja be.

**Belváros**

* A **történelmi városközpontban** található a legtöbb nevezetesség. A [Széchenyi teret](https://hu.wikipedia.org/wiki/Sz%C3%A9chenyi_t%C3%A9r_%28Mak%C3%B3%29), a város főterét az eklektikus [Korona Szálló](https://hu.wikipedia.org/wiki/Korona_Sz%C3%A1ll%C3%B3_%28Mak%C3%B3%29), a neobarokk [Bérpalota](https://hu.wikipedia.org/wiki/B%C3%A9rpalota) és a romantikus [Régi városháza](https://hu.wikipedia.org/wiki/R%C3%A9gi_v%C3%A1rosh%C3%A1za_%28Mak%C3%B3%29) szegélyezi. A Korona szálló előtt állították fel [1921](https://hu.wikipedia.org/wiki/1921)-ben a [Hősi emlékművet](https://hu.wikipedia.org/wiki/H%C5%91si_eml%C3%A9km%C5%B1_%28Mak%C3%B3%29). Az ún. Csipkesor előtt található a szoborpark, ahol bronzba öntötték a város nagy fiait: [Galamb Józsefet](https://hu.wikipedia.org/wiki/Galamb_J%C3%B3zsef-szobor), [Návay Tamást](https://hu.wikipedia.org/wiki/N%C3%A1vay_Tam%C3%A1s-szobor), [Dobsa Lajost](https://hu.wikipedia.org/wiki/Dobsa_Lajos-szobor" \o "Dobsa Lajos-szobor) és [Pulitzer Józsefet](https://hu.wikipedia.org/wiki/Pulitzer_J%C3%B3zsef-szobor). A főtérből nyílik[a város sétálóutcája](https://hu.wikipedia.org/wiki/Posta_utca_%28Mak%C3%B3%29" \o "Posta utca (Makó)), ahol a neobarokk [Postapalota](https://hu.wikipedia.org/wiki/Postapalota_%28Mak%C3%B3%29) tőszomszédságában áll a [Makovecz Imre](https://hu.wikipedia.org/wiki/Makovecz_Imre) kiemelkedő alkotása, a [Hagymaház](https://hu.wikipedia.org/wiki/Hagymah%C3%A1z) áll. Az épülettel szemben helyezték el [Fritz Mihály](https://hu.wikipedia.org/wiki/Fritz_Mih%C3%A1ly) alkotását, a Múzsák kútját. A Széchenyi tér folytatása a Megyeház utca; itt áll a [Városháza](https://hu.wikipedia.org/wiki/V%C3%A1rosh%C3%A1za_%28Mak%C3%B3%29), ami [1950](https://hu.wikipedia.org/wiki/1950) előtt [Csanád vármegye](https://hu.wikipedia.org/wiki/Csan%C3%A1d_v%C3%A1rmegye) székhelyeként funkcionált; a [városi bíróság](https://hu.wikipedia.org/wiki/B%C3%ADr%C3%B3s%C3%A1g_%28Mak%C3%B3%29), valamint[a korábbi takarékpénztár épülete](https://hu.wikipedia.org/wiki/Takar%C3%A9kp%C3%A9nzt%C3%A1r_%28Mak%C3%B3%29" \o "Takarékpénztár (Makó)), ami a [historizmus](https://hu.wikipedia.org/wiki/Historizmus) egyetlen világi emléke Makón. A klasszicista stílusban készült városháza közvetlen közelében három szobrot is elhelyeztek: [Hollósy Kornáliáét](https://hu.wikipedia.org/wiki/Holl%C3%B3sy_Korn%C3%A9lia-szobor), [Návay Lajosét](https://hu.wikipedia.org/wiki/N%C3%A1vay_Lajos-szobor), valamint a monumentális [Kossuth-szobrot](https://hu.wikipedia.org/wiki/Kossuth_Lajos-szobor_%28Mak%C3%B3%29), [Kallós Ede](https://hu.wikipedia.org/wiki/Kall%C3%B3s_Ede_%28szobr%C3%A1sz%29) alkotását. A Megyeház utcában épült föl a [József Attila Múzeum](https://hu.wikipedia.org/wiki/J%C3%B3zsef_Attila_M%C3%BAzeum), ami [2005](https://hu.wikipedia.org/wiki/2005)-ben az "Év Múzeuma" címet nyerte el; mellette egy kis park közepén áll a [Juhász Gyula-emlékfa](https://hu.wikipedia.org/wiki/Juh%C3%A1sz_Gyula-eml%C3%A9kfa), egy közel 200 éves [kocsányos tölgy](https://hu.wikipedia.org/wiki/Kocs%C3%A1nyos_t%C3%B6lgy), a város legértékesebb fája. Az utcából nyílik a Kazinczy és az Úri utca is; előbbiben az [Espersit-ház](https://hu.wikipedia.org/wiki/Espersit-h%C3%A1z), a város rangos irodalmi kiállítóhelye, az utóbbiban pedig a klasszicista [Dózsa-Felletár-ház](https://hu.wikipedia.org/wiki/D%C3%B3zsa-Fellet%C3%A1r-h%C3%A1z) található. A Deák Ferenc utcában épült fel a [városi könyvtár](https://hu.wikipedia.org/wiki/J%C3%B3zsef_Attila_V%C3%A1rosi_K%C3%B6nyvt%C3%A1r_%C3%A9s_M%C3%BAzeum); az épület ad helyet a [Makói Panoptikum](https://hu.wikipedia.org/wiki/Mak%C3%B3i_Panoptikum) állandó kiállításának is. Főként a történelmi belváros köztereinek aszfaltjába [süllyesztettek botlatóköveket](https://hu.wikipedia.org/wiki/Botlat%C3%B3k%C3%B6vek_Mak%C3%B3n), amelyek a [Holokauszt](https://hu.wikipedia.org/wiki/Holokauszt) makói elszenvedőinek állítanak emléket.



A [Korona szálló](https://hu.wikipedia.org/wiki/Korona_Sz%C3%A1ll%C3%B3_%28Mak%C3%B3%29)

* A **Középvárosként** ismert részen található a város legjelentősebb idegenforgalmi vonzereje, a [Termál- és Gyógyfürdő](https://hu.wikipedia.org/wiki/Mak%C3%B3i_Term%C3%A1l-_%C3%A9s_Gy%C3%B3gyf%C3%BCrd%C5%91), ami 11 medencével, wellness-, élmény- és gyógyelemekkel várja az idelátogatókat. Az épített örökség a [rendőrkapitányság](https://hu.wikipedia.org/wiki/R%C3%A9gi_rend%C5%91rs%C3%A9g_%28Mak%C3%B3%29), a [csendőrségi palota](https://hu.wikipedia.org/wiki/Csend%C5%91rs%C3%A9gi_palota), a [pénzügyi palota](https://hu.wikipedia.org/wiki/P%C3%A9nz%C3%BCgyi_palota) - benne a [Sportmúzeummal](https://hu.wikipedia.org/wiki/Sportm%C3%BAzeum_%28Mak%C3%B3%29)) -, a[Lonovics-kúria](https://hu.wikipedia.org/wiki/Lonovics-k%C3%BAria" \o "Lonovics-kúria) és a [József Attila Gimnázium](https://hu.wikipedia.org/wiki/J%C3%B3zsef_Attila_Gimn%C3%A1zium_%28Mak%C3%B3%29) révén képviselteti magát. Ez utóbbi már a [Csanád vezér téren](https://hu.wikipedia.org/wiki/Csan%C3%A1d_vez%C3%A9r_t%C3%A9r) áll, [1895](https://hu.wikipedia.org/wiki/1895)-ben emelték eklektikus stílusban; mellé Makovecz Imre tervezett modern sportcsarnokot, ami [Erdei János](https://hu.wikipedia.org/wiki/Erdei_J%C3%A1nos) nevét viseli. Tőle jobbra áll a [Püspöki rezidencia és kápolna](https://hu.wikipedia.org/wiki/P%C3%BCsp%C3%B6ki_rezidencia_%C3%A9s_k%C3%A1polna), egy hófehér falú klasszicista, kuriális épület. A tér gazdag zöldfelületekben, parkosított környezetben áll az ['56-os](https://hu.wikipedia.org/wiki/1956-os_eml%C3%A9km%C5%B1_%28Mak%C3%B3%29) és [a második világháborús emlékmű](https://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BAs_eml%C3%A9km%C5%B1_%28Mak%C3%B3%29), valamint [Szent István király lovasszobra](https://hu.wikipedia.org/wiki/Szent_Istv%C3%A1n-szobor_%28Mak%C3%B3%29), a megye legkvalitásosabb ilyen jellegű alkotása. A Csanád vezér tér közelében található az 1 ha kiterjedésű [Petőfi park](https://hu.wikipedia.org/wiki/Pet%C5%91fi_park), a város legnagyobb egybefüggő zöldfelülete - park bejárata mellett állították föl [Petőfi Sándor szobrát](https://hu.wikipedia.org/wiki/Pet%C5%91fi_S%C3%A1ndor-szobor_%28Mak%C3%B3%29) -; a térből nyílik a Vorhand Mózes Rabbi tér, a makói zsidóság egykori központja az [ortodox zsinagógával](https://hu.wikipedia.org/wiki/Ortodox_zsinag%C3%B3ga_%28Mak%C3%B3%29).



Az [ortodox zsinagóga](https://hu.wikipedia.org/wiki/Ortodox_zsinag%C3%B3ga_%28Mak%C3%B3%29)

* A **református városrész** magját a [Református ótemplom](https://hu.wikipedia.org/wiki/Reform%C3%A1tus_%C3%B3templom_%28Mak%C3%B3%29) adja, a műemlékké nyilvánított barokk templomot [1776](https://hu.wikipedia.org/wiki/1776) és [1788](https://hu.wikipedia.org/wiki/1788) között építették. Szomszédságában áll a [református polgári fiúiskola (Makó)](https://hu.wikipedia.org/wiki/Reform%C3%A1tus_polg%C3%A1ri_fi%C3%BAiskola_%28Mak%C3%B3%29) és a [Bagolyvár](https://hu.wikipedia.org/wiki/Bagolyv%C3%A1r_%28Mak%C3%B3%29); ma mindkettőben a Makói Általános Iskola diákjai tanulnak. Az ótemplom mögötti korábbi paplakból lett kialakítva a [Szikszai-Szirbik-emlékház](https://hu.wikipedia.org/wiki/Szikszai-Szirbik-eml%C3%A9kh%C3%A1z), ahol a vidék reformátuságának történetét ismerhetik meg a látogatók. Nem messze tőle áll a [Hagymaszobor](https://hu.wikipedia.org/wiki/Hagymaszobor), a városnak világhírnevet szerző növény művészi megfogalmazásban ábrázolva.
* **Buják** elnevezéssel illetett terület központja a [Szent István tér](https://hu.wikipedia.org/wiki/Szent_Istv%C3%A1n_t%C3%A9r_%28Mak%C3%B3%29), ahol az államalapító királyról elnevezett [plébániatemplom](https://hu.wikipedia.org/wiki/Szent_Istv%C3%A1n-pl%C3%A9b%C3%A1niatemplom_%28Mak%C3%B3%29) is található. A téren áll a [katolikus fiúiskola](https://hu.wikipedia.org/wiki/Katolikus_fi%C3%BAiskola_%28Mak%C3%B3%29) épülete, valamint három szobor: a [Szentháromságé](https://hu.wikipedia.org/wiki/Szenth%C3%A1roms%C3%A1g-szobor_%28Mak%C3%B3%29), [Szent Annáé](https://hu.wikipedia.org/wiki/Szent_Anna-szobor_%28Mak%C3%B3%29) és [a Szeplőtelen fogantatásáé](https://hu.wikipedia.org/wiki/Immaculata-szobor_%28Mak%C3%B3%29) - ez utóbbi a város legrégebbi megmaradt szobra.
* Az **orosz fertály** központja a [görög katolikus templom](https://hu.wikipedia.org/wiki/G%C3%B6r%C3%B6g_katolikus_templom_%28Mak%C3%B3%29), ami az Erdélyi püspök utcából nyíló Templom közben található.

**Vertán**

Vertán városrészt a Kálvária utca választja el a Belvárostól; az út érinti a Kálvária-dombot, a város ősi szakrális helyét, egyúttal legmagasabb pontját. A dombon áll a [Kálvária-kápolna](https://hu.wikipedia.org/wiki/K%C3%A1lv%C3%A1ria-k%C3%A1polna_%28Mak%C3%B3%29), ami [1734](https://hu.wikipedia.org/wiki/1734)-ben épült, és Makó legrégebbi épülete. A városrészben [nazarénus](https://hu.wikipedia.org/wiki/Nazar%C3%A9nusok), [római katolikus](https://hu.wikipedia.org/wiki/R%C3%B3mai_katolikus) és [református](https://hu.wikipedia.org/wiki/Reform%C3%A1tus) temető, valamint [zsidó](https://hu.wikipedia.org/wiki/Zsid%C3%B3k) kegyeleti park található; a római katolikus temető közepén áll a [Szent Anna-kápolna](https://hu.wikipedia.org/wiki/Szent_Anna-k%C3%A1polna_%28Mak%C3%B3%29).

**Újváros**



Az [újvárosi római katolikus templom](https://hu.wikipedia.org/wiki/%C3%9Ajv%C3%A1rosi_r%C3%B3mai_katolikus_templom_%28Mak%C3%B3%29)

A városrészben három felekezet is templomot épített, így itt található az [újvárosi római katolikus](https://hu.wikipedia.org/wiki/%C3%9Ajv%C3%A1rosi_r%C3%B3mai_katolikus_templom_%28Mak%C3%B3%29), az [újvárosi református](https://hu.wikipedia.org/wiki/%C3%9Ajv%C3%A1rosi_reform%C3%A1tus_templom_%28Mak%C3%B3%29) és az [evangélikus templom](https://hu.wikipedia.org/wiki/Evang%C3%A9likus_templom_%28Mak%C3%B3%29) is.

**Honvéd**

Makó legnagyobb infrastrukturális hiányosságaival küszködő városrészében említésre méltó látnivaló a [műemléki](https://hu.wikipedia.org/wiki/M%C5%B1eml%C3%A9k) védelem alatt álló [görög katolikus temetőkápolna](https://hu.wikipedia.org/wiki/G%C3%B6r%C3%B6g_katolikus_temet%C5%91k%C3%A1polna_%28Mak%C3%B3%29), a [Mementó-szobor](https://hu.wikipedia.org/wiki/Mement%C3%B3-szobor), és a királyhegyesi úti[református imaház](https://hu.wikipedia.org/wiki/Reform%C3%A1tus_imah%C3%A1z_%28Mak%C3%B3%29" \o "Református imaház (Makó)).

**Külterületek**

[Makó város külterületei](https://hu.wikipedia.org/wiki/Mak%C3%B3_k%C3%BClter%C3%BCletei) is rendelkeznek számottevő építészeti örökséggel: a bogárzói tanyavilágban található például az [1907](https://hu.wikipedia.org/wiki/1907)-ben épített [Páduai Szent Antal-templom](https://hu.wikipedia.org/wiki/Bog%C3%A1rz%C3%B3i_templom). Emlékoszlopot helyeztek el [Rákoson](https://hu.wikipedia.org/wiki/R%C3%A1kosi_eml%C3%A9koszlop) és [Igáson](https://hu.wikipedia.org/wiki/Ig%C3%A1si_eml%C3%A9koszlop) egyaránt; ezek a mára elpusztult középkori falvaknak állítanak emléket. A város határában, a [Maros](https://hu.wikipedia.org/wiki/Maros) partján található a [Körös–Maros Nemzeti Park](https://hu.wikipedia.org/wiki/K%C3%B6r%C3%B6s%E2%80%93Maros_Nemzeti_Park) részét képező [Landori erdő](https://hu.wikipedia.org/wiki/Mak%C3%B3-Landori_erd%C5%91k).

## Látnivalók



A [Termál- és Gyógyfürdő](https://hu.wikipedia.org/wiki/Mak%C3%B3i_Gy%C3%B3gyf%C3%BCrd%C5%91) fogadóépülete

A város rengeteg sokszínű idegenforgalmi látványossággal várja az idelátogatókat. A természeti értékek közül a Marosi ártér, a [gyógyiszap](https://hu.wikipedia.org/wiki/Marosi_gy%C3%B3gyiszap) és a termálvíz a legjelentősebb, a vendégek a [helyi fürdőben](https://hu.wikipedia.org/wiki/Mak%C3%B3i_Term%C3%A1l-_%C3%A9s_Gy%C3%B3gyf%C3%BCrd%C5%91) élvezhetik jótékony hatásukat. Építészeti értékei között vannak [klasszicista](https://hu.wikipedia.org/wiki/Klasszicizmus), [barokk](https://hu.wikipedia.org/wiki/Barokk), [eklektikus](https://hu.wikipedia.org/wiki/Eklektika) épületek, de a modern építészet is képviselteti magát a [Makovecz Imre](https://hu.wikipedia.org/wiki/Makovecz_Imre) és [Csernyus Lőrinc](https://hu.wikipedia.org/w/index.php?title=Csernyus_L%C5%91rinc&action=edit&redlink=1) épületeivel. A [városban elhelyezett emléktáblák](https://hu.wikipedia.org/wiki/Mak%C3%B3i_eml%C3%A9kt%C3%A1bl%C3%A1k_list%C3%A1ja) képet adnak a Makóra látogatónak a település múltjáról, jeles személyiségeiről. [Gasztronómiai](https://hu.wikipedia.org/wiki/Gasztron%C3%B3mia) szempontból a [makói vöröshagyma](https://hu.wikipedia.org/wiki/Mak%C3%B3i_v%C3%B6r%C3%B6shagyma) nemzetközileg is elismert és keresett termék, az ehhez kapcsolódó termékek ([hagymapálinka](https://hu.wikipedia.org/w/index.php?title=Hagymap%C3%A1linka&action=edit&redlink=1), [hagymás kenyér](https://hu.wikipedia.org/w/index.php?title=Hagym%C3%A1s_keny%C3%A9r&action=edit&redlink=1)) szintén növelik a város ismertségét.

***További látnivalók:***

Hagymatikum Gyógyfürdő

Maros kalandpark

Sajtkukac játszóház

## Kultúra és oktatás

### Rendezvények

A város számos programot kínál vendégeinek és lakóinak egyaránt, arra törekedve, hogy minden korosztály megtalálja a kedvére valót.

#### Gitárfesztivál

A Makói Nemzetközi Gitárfesztivál a város egyik legfiatalabb programja, először [2007](https://hu.wikipedia.org/wiki/2007)-ben rendezték meg. Az eseményen [magyar](https://hu.wikipedia.org/wiki/Magyarok) és külföldi művészek és tanítványaik lépnek fel, a többnapos rendezvény színtere a [Korona szálló](https://hu.wikipedia.org/wiki/Korona_Sz%C3%A1ll%C3%B3_%28Mak%C3%B3%29) és a [Hagymaház](https://hu.wikipedia.org/wiki/Hagymah%C3%A1z). A gitárfesztivál fővédnöke [Buzás Péter](https://hu.wikipedia.org/wiki/Buz%C3%A1s_P%C3%A9ter), a [város](https://hu.wikipedia.org/wiki/V%C3%A1ros) polgármestere.

#### Grillfesztivál

Az eseményt a makói kandallógyár szervezi [2002](https://hu.wikipedia.org/wiki/2002) óta. Az első alkalom még reklám volt a cég grillsütői számára, mostanra kulináris vetélkedővé nőtte ki magát. A programon résztvevőket koncertek is szórakoztatják. A rendezvényt több ezren keresik fel minden évben,[[33]](https://hu.wikipedia.org/wiki/Mak%C3%B3#cite_note-33) amelyeken a muzsikát főként a mulatós zene képviselői, valamint a helyi énekesek és együttesek biztosítják. Emellett vándortársulatok színpadi produkciói és különféle sportprogramok is kapcsolódnak a fesztiválhoz.[[34]](https://hu.wikipedia.org/wiki/Mak%C3%B3#cite_note-34)

#### Gyöngyfüzér Gála

A város önkormányzata által [2001](https://hu.wikipedia.org/wiki/2001)-ben indított rendezvénysorozat tehetséges gyermekeket mutatja be; a Gyöngyfüzér Gála a Komplex Művészeti Szemle legjobb produkcióinak antológiája. A háromtagú zsűri feladata a gyermekek elbírálásán kívül az őket benevező oktatási intézmények közötti sorrend felállítása is. [2007](https://hu.wikipedia.org/wiki/2007)-ben 400 gyermek szerepelt a művészeti szemlén.[[35]](https://hu.wikipedia.org/wiki/Mak%C3%B3#cite_note-35)

#### Hagymabál

A város legrangosabb bálját [1999](https://hu.wikipedia.org/wiki/1999) óta rendezik meg a [Hagymaházban](https://hu.wikipedia.org/wiki/Hagymah%C3%A1z).[[36]](https://hu.wikipedia.org/wiki/Mak%C3%B3#cite_note-36) Az esemény már csak nevében kötődik a [hagymatermesztéshez](https://hu.wikipedia.org/wiki/V%C3%B6r%C3%B6shagyma); a rendezvény polgári eleganciát sugall, a díszletek hagyományosan a velencei karnevált idézik. A mulatság [2007](https://hu.wikipedia.org/wiki/2007) óta önköltséges; szervezője a kezdetek óta a Hagymáért Alapítvány.

#### Hagymakarnevál

A város össznépi farsangi mulatsága, amire bárki benevezhet. A jó hangulatú eseményen Makó apraja-nagyja együtt búcsúztatja a telet. A program [1996](https://hu.wikipedia.org/wiki/1996)-ban indult útjára. A rendezvény egyben jelmezverseny. A maskarákon kívül zenés-táncos produkciók versengése is helyet kap, szintén komoly díjazással.

#### Honvéd Emléknap és Találkozó

A hagyományosan [szeptemberben](https://hu.wikipedia.org/wiki/Szeptember) megrendezett esemény [1993](https://hu.wikipedia.org/wiki/1993) óta része a város kulturális életének. Az emléknap fővédnöke a mindenkori honvédelmi miniszter. A rendezvényen tudományos üléseket, hadtörténeti kiállításokat, és harci jármű bemutatót tekinthetnek meg az érdeklődők; ezen a napon tartják a [második világháborúban](https://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BA) elesettek emlékünnepségét, ahol a történelmi [egyházak](https://hu.wikipedia.org/wiki/Egyh%C3%A1z) képviselői imádkoznak az elesettek és a hozzátartozóik lelki üdvéért.

#### Makó Expo

A gazdasági seregszemle először [2001](https://hu.wikipedia.org/wiki/2001)-ben volt, a Marosmenti Vállalkozók Szövetsége alapította. A rendezvényhez minden második évben a település önkormányzata anyagilag is hozzájárul. Azóta többnyire folyamatosan bővült a kiállítók és résztvevők száma, ami 60[[37]](https://hu.wikipedia.org/wiki/Mak%C3%B3#cite_note-37) és 52[[38]](https://hu.wikipedia.org/wiki/Mak%C3%B3#cite_note-38) között mozog. A testvérvárosok is részt vesznek az eseményen, csakúgy mint a helyi ipar képviselői.

#### Makói Grafikai Művésztelep

A képzőművészeti alkotótábor [1977](https://hu.wikipedia.org/wiki/1977)-ben alakult. Fő profilja az [ofszetlitográfia](https://hu.wikipedia.org/w/index.php?title=Ofszetlitogr%C3%A1fia&action=edit&redlink=1). A hagyományt [1992](https://hu.wikipedia.org/wiki/1992)-ben alapították újjá. Az évente három hétig tartó program igen különleges, hiszen kizárólag határon túli [magyar](https://hu.wikipedia.org/wiki/Magyarok) művészeket hívnak meg – ezzel egyedülálló az országban. A résztvevők két művüket hagyják meg a városnak, amely a helyi gyűjteménybe kerül. Ez az esemény elnyerte a Magyar Művészeti Akadémia millenniumi pályázatának arany oklevelét.

#### Makói Muzsika

Az első Makói Muzsikát [2005](https://hu.wikipedia.org/wiki/2005)-ben rendezték meg. A több hétvégén át tartó zenei programokra jelképes összegért lehet jegyet venni. Komoly- és könnyűzene egyaránt helyet kap a színpadon, csakúgy mint [musicalek](https://hu.wikipedia.org/wiki/Musical) széles sora. A szabadtéri esemény egy-egy előadását több mint 3000-en látták. A programot az [önkormányzat](https://hu.wikipedia.org/wiki/Helyi_%C3%B6nkorm%C3%A1nyzat) kettős céllal indította útjára: kikapcsolódást teremtsen a [kistérség](https://hu.wikipedia.org/wiki/Mak%C3%B3i_kist%C3%A9rs%C3%A9g) lakóinak, ugyanakkor növelje a város rangját és hírnevét az ideérkező vendégek és művészek révén. Az Operettfesztivál sikere után megnövekedett az igény más műfajokra is a helyiek körében, a városvezetés így elindította a Makói Muzsika rendezvénysorozatot.



Nézők figyelik a [2008](https://hu.wikipedia.org/wiki/2008)-as [Makói Nemzetközi Hagymafesztivál](https://hu.wikipedia.org/wiki/Mak%C3%B3i_Nemzetk%C3%B6zi_Hagymafesztiv%C3%A1l) egyik kulturális kísérőrendezvényét az Aradi úti tanműhely területén

Az önkormányzat közel 10 millió forint értékben finanszírozza a rendezvényt, így a jegyár csak jelképes.[[39]](https://hu.wikipedia.org/wiki/Mak%C3%B3#cite_note-39)

#### Makói Nemzetközi Hagymafesztivál

|  |  |
| --- | --- |
|  | *Bővebben:* [*Makói Nemzetközi Hagymafesztivál*](https://hu.wikipedia.org/wiki/Mak%C3%B3i_Nemzetk%C3%B6zi_Hagymafesztiv%C3%A1l) |

A három napos [fesztivál](https://hu.wikipedia.org/wiki/Fesztiv%C3%A1l) a város és a térség legjelentősebb rendezvénye, országosan is ismert és jegyzett program, az elsőt [1991](https://hu.wikipedia.org/wiki/1991)-ben tartották. Az évek alatt a Hagymafesztivál nagy változásokon ment keresztül: a szakmai programok kiegészültek kulturális programokkal, koncertekkel és [gasztronómiai](https://hu.wikipedia.org/wiki/Gasztron%C3%B3mia) vetélkedőkkel. Minden évben Makó [testvérvárosai](https://hu.wikipedia.org/wiki/Testv%C3%A9rv%C3%A1ros) is bemutatkoznak a helyieknek, de a határokon átnyúló együttműködések résztvevői is képviseltetik magukat. A fesztivál kísérőrendezvényei közé tartoznak a [tenisz](https://hu.wikipedia.org/wiki/Tenisz)-, [úszó](https://hu.wikipedia.org/wiki/%C3%9Asz%C3%A1s)-, [lovas](https://hu.wikipedia.org/wiki/L%C3%B3)- és [lövészversenyek](https://hu.wikipedia.org/wiki/Sportl%C3%B6v%C3%A9szet), a [labdarúgótornák](https://hu.wikipedia.org/wiki/Labdar%C3%BAg%C3%A1s) és más [sportesemények](https://hu.wikipedia.org/wiki/Sport). A Makói Nemzetközi Hagymafesztiválfővédnöke[Illés Zoltán](https://hu.wikipedia.org/wiki/Ill%C3%A9s_Zolt%C3%A1n" \o "Illés Zoltán), a vidékfejlesztési minisztérium környezetügyért felelős államtitkára.

#### Operettfesztivál

A város [operettkedvelőinek](https://hu.wikipedia.org/wiki/Operett) ötletére jött létre ez a program [2001](https://hu.wikipedia.org/wiki/2001)-ben. A [Hagymaház](https://hu.wikipedia.org/wiki/Hagymah%C3%A1z) szabadtéri színpadán megrendezett eseményre a város lakóin kívül egyre több vendég érkezik a térségből és a [megyéből](https://hu.wikipedia.org/wiki/Csongr%C3%A1d_megye).

### Múzeumok és kiállítóhelyek



A [József Attila Múzeum](https://hu.wikipedia.org/wiki/J%C3%B3zsef_Attila_M%C3%BAzeum) bejárata

A városban található a [2005](https://hu.wikipedia.org/wiki/2005)-ben az „Év Múzeuma” címmel elismert[[40]](https://hu.wikipedia.org/wiki/Mak%C3%B3#cite_note-40)[József Attila Múzeum](https://hu.wikipedia.org/wiki/J%C3%B3zsef_Attila_M%C3%BAzeum), amelynek gyűjtőterülete a [makói kistérségre](https://hu.wikipedia.org/wiki/Mak%C3%B3i_kist%C3%A9rs%C3%A9g) terjed ki. Kiállításai, többek között, bemutatják Makó 700 éves történetét, a város híres szülötteinek munkásságát. Az épületben festmények és szobrok is megtekinthetők, udvarában [skanzen](https://hu.wikipedia.org/wiki/Szabadt%C3%A9ri_n%C3%A9prajzi_m%C3%BAzeum) található. Itt [hagymás](https://hu.wikipedia.org/wiki/V%C3%B6r%C3%B6shagyma) ház, asztalos- és [kovácsműhely](https://hu.wikipedia.org/wiki/K%C3%A9zi_kov%C3%A1csol%C3%A1s), [cigányputri](https://hu.wikipedia.org/wiki/Rom%C3%A1k) és kotárka várja a látogatókat. Intézményileg a múzeumhoz tartozik, de önálló épület az [Espersit-ház](https://hu.wikipedia.org/wiki/Espersit-h%C3%A1z), amely irodalmi kiállítóhely. Bemutatja [Espersit János](https://hu.wikipedia.org/wiki/Espersit_J%C3%A1nos), [Juhász Gyula](https://hu.wikipedia.org/wiki/Juh%C3%A1sz_Gyula_%28k%C3%B6lt%C5%91%29), [József Attila](https://hu.wikipedia.org/wiki/J%C3%B3zsef_Attila), [Móra Ferenc](https://hu.wikipedia.org/wiki/M%C3%B3ra_Ferenc) és [Rudnay Gyula](https://hu.wikipedia.org/wiki/Rudnay_Gyula) makói éveit, a város színházi és politikai életét, valamint a helyi sajtó történetét. A [Sportmúzeum](https://hu.wikipedia.org/wiki/Sportm%C3%BAzeum_%28Mak%C3%B3%29), amely a [Pénzügyi palotában](https://hu.wikipedia.org/wiki/P%C3%A9nz%C3%BCgyi_palota)működik a város sportolóinak állít emléket gazdag gyűjteményével. A látogatók megtekinthetik a [Makói Panoptikumot](https://hu.wikipedia.org/wiki/Mak%C3%B3i_Panoptikum) a [Korona Szállóban](https://hu.wikipedia.org/wiki/Korona_Sz%C3%A1ll%C3%B3_%28Mak%C3%B3%29), ami a település [1900-as évekbeli](https://hu.wikipedia.org/wiki/1900-as_%C3%A9vek)[piacterét](https://hu.wikipedia.org/wiki/Piac) mutatja be bábuk, eredeti használati tárgyak, archív képek és makettek segítségével. Ugyanitt lehetőség van [Maros](https://hu.wikipedia.org/wiki/Maros)-völgyi ételrecepteket olvasni digitális formában. A [Szikszai György–Szirbik Miklós-emlékház](https://hu.wikipedia.org/wiki/Szikszai_Gy%C3%B6rgy%E2%80%93Szirbik_Mikl%C3%B3s-eml%C3%A9kh%C3%A1z) a [Református ótemplom](https://hu.wikipedia.org/wiki/Reform%C3%A1tus_%C3%B3templom_%28Mak%C3%B3%29) mellett található, a belvárosi egyházközösség üzemelteti. A tárlat 250 év anyakönyveit, [bibliáit](https://hu.wikipedia.org/wiki/Biblia), és a felekezethez kötődő egyéb tárgyakat mutat be. Az egykori makói prédikátorok [portréját](https://hu.wikipedia.org/wiki/Portr%C3%A9) is itt állították ki.

### Művészeti csoportok



A [Múzsák kútjának](https://hu.wikipedia.org/wiki/M%C3%BAzs%C3%A1k_k%C3%BAtja) főalakja

#### Maros Táncegyüttes

|  |  |
| --- | --- |
|  | *Bővebben:* [*Maros Táncegyüttes*](https://hu.wikipedia.org/wiki/Maros_T%C3%A1ncegy%C3%BCttes) |

A [magyar néptánc](https://hu.wikipedia.org/wiki/Magyar_n%C3%A9pt%C3%A1nc) hagyományát őrző civil szervezet újjáalapítása óta már 31 év telt el. A több mint 170 tagot számláló táncegyüttesben megtalálhatók [óvodáskorú](https://hu.wikipedia.org/wiki/%C3%93voda) és [nyugdíjas](https://hu.wikipedia.org/wiki/Nyugd%C3%ADj) táncosok is. A Marost fellépésein az azonos nevű zenekara kíséri, rangos hazai és külföldi eseményeken való megjelenésüket elismeréssel fogadják a kritikusok és a nézők egyaránt. Az együttes több egykori tagja már az [Magyar Állami Népi Együttesben](https://hu.wikipedia.org/wiki/Magyar_%C3%81llami_N%C3%A9pi_Egy%C3%BCttes) táncol,[[41]](https://hu.wikipedia.org/wiki/Mak%C3%B3#cite_note-41) és arra is volt már példa, hogy külföldi fesztiválon jelentős pénzösszeggel honorálják a Maros Táncegyüttes szereplését.[[42]](https://hu.wikipedia.org/wiki/Mak%C3%B3#cite_note-42)

#### Zenekarok, együttesek

Makón a zenei oktatás nagy hagyományának köszönhetően számos zenekar működik. Az önkormányzati fenntartású zeneiskolában – ami ma a Makói Általános Iskola része – jelenleg két vonós *(Tücsök Zenekar, Ifjúsági Vonószenekar),*[[43]](https://hu.wikipedia.org/wiki/Mak%C3%B3#cite_note-43) két fúvós (a [2006](https://hu.wikipedia.org/wiki/2006)-ban létrejött *Makói Általános Iskola Fúvószenekara* és a [2013](https://hu.wikipedia.org/wiki/2013)-ban alakult Maros-parti Deák Big Band)[[44]](https://hu.wikipedia.org/wiki/Mak%C3%B3#cite_note-44) és két szimfonikus *(Makói Szimfonikus Zenekar, Bartók Gyermek Szimfonikus Zenekar)*[[45]](https://hu.wikipedia.org/wiki/Mak%C3%B3#cite_note-45) működik. A zenekarok eleinte helyi rendezvényeken játszottak, a fúvószenekarok karácsonyi koncertje példátlan népszerűségnek örvend a városban.[[46]](https://hu.wikipedia.org/wiki/Mak%C3%B3#cite_note-46) Mostanra egész Európát bejárták, a csoportok több nemzetközi fesztiválon szerepeltek eredményesen, a Bartók Ifjúsági Fúvószenekar a VI. [Saxoniade Nemzetközi Fúvószenekari Fesztiválon](https://hu.wikipedia.org/w/index.php?title=Saxoniade_Nemzetk%C3%B6zi_F%C3%BAv%C3%B3szenekari_Fesztiv%C3%A1l&action=edit&redlink=1) kategóriájának győztese lett.[[47]](https://hu.wikipedia.org/wiki/Mak%C3%B3#cite_note-47) Az alapítványi fenntartású Makói Magán Zeneiskola növendékeiből is szerveződött egy ifjúsági fúvószenekar. A [könnyűzenét](https://hu.wikipedia.org/wiki/K%C3%B6nny%C5%B1zene) többek között a [szimfonikus rockzenét](https://hu.wikipedia.org/wiki/Szimfonikus_rock) játszó [Overdream](https://hu.wikipedia.org/w/index.php?title=Overdream&action=edit&redlink=1) együttes,[[48]](https://hu.wikipedia.org/wiki/Mak%C3%B3#cite_note-48) és az [1998](https://hu.wikipedia.org/wiki/1998)-ban alakult, avantgarde metalt játszó[ThyCatafalque](https://hu.wikipedia.org/wiki/Thy_Catafalque" \o "Thy Catafalque)[[49]](https://hu.wikipedia.org/wiki/Mak%C3%B3#cite_note-49) képviseli, amely külföldi kiadóknál jelenteti meg albumait.[[50]](https://hu.wikipedia.org/wiki/Mak%C3%B3#cite_note-50)[[51]](https://hu.wikipedia.org/wiki/Mak%C3%B3#cite_note-51) Jelenleg inaktív a korábban tizenkét évig együtt zenélő, szintén avantgarde metal [Gire](https://hu.wikipedia.org/wiki/Gire),[[52]](https://hu.wikipedia.org/wiki/Mak%C3%B3#cite_note-52) amelynek lemezét a [2007](https://hu.wikipedia.org/wiki/2007)-es év hazai [metal](https://hu.wikipedia.org/wiki/Heavy_metal) albumává választották (Hungarian Metal Awards).[[53]](https://hu.wikipedia.org/wiki/Mak%C3%B3#cite_note-53)[[54]](https://hu.wikipedia.org/wiki/Mak%C3%B3#cite_note-54) Mindkét zenekar tagja [Kátai Tamás](https://hu.wikipedia.org/wiki/K%C3%A1tai_Tam%C3%A1s),[[55]](https://hu.wikipedia.org/wiki/Mak%C3%B3#cite_note-55) akinek 2006-ban megjelent egy szólóalbuma az olasz [Ars Benevola Mater](https://hu.wikipedia.org/w/index.php?title=Ars_Benevola_Mater&action=edit&redlink=1)[[56]](https://hu.wikipedia.org/wiki/Mak%C3%B3#cite_note-56) kiadásában. További zenekarok: [Shiva](https://hu.wikipedia.org/wiki/Shiva),[[57]](https://hu.wikipedia.org/wiki/Mak%C3%B3#cite_note-57)[Steel](https://hu.wikipedia.org/w/index.php?title=Steel&action=edit&redlink=1),[[58]](https://hu.wikipedia.org/wiki/Mak%C3%B3#cite_note-58)[Evil's Tears](https://hu.wikipedia.org/w/index.php?title=Evil%27s_Tears&action=edit&redlink=1),[[59]](https://hu.wikipedia.org/wiki/Mak%C3%B3#cite_note-59)[Athame](https://hu.wikipedia.org/w/index.php?title=Athame&action=edit&redlink=1),[[60]](https://hu.wikipedia.org/wiki/Mak%C3%B3#cite_note-60)[Merculistarya](https://hu.wikipedia.org/w/index.php?title=Merculistarya&action=edit&redlink=1),[[61]](https://hu.wikipedia.org/wiki/Mak%C3%B3#cite_note-61)[Stainless](https://hu.wikipedia.org/w/index.php?title=Stainless&action=edit&redlink=1),[[62]](https://hu.wikipedia.org/wiki/Mak%C3%B3#cite_note-62)[Apographa](https://hu.wikipedia.org/w/index.php?title=Apographa&action=edit&redlink=1),[[63]](https://hu.wikipedia.org/wiki/Mak%C3%B3#cite_note-63)[MetalstorM](https://hu.wikipedia.org/w/index.php?title=MetalstorM&action=edit&redlink=1)[[64]](https://hu.wikipedia.org/wiki/Mak%C3%B3#cite_note-64)[[65]](https://hu.wikipedia.org/wiki/Mak%C3%B3#cite_note-65)[Sudden Idea](https://hu.wikipedia.org/w/index.php?title=Sudden_Idea&action=edit&redlink=1).[[66]](https://hu.wikipedia.org/wiki/Mak%C3%B3#cite_note-66)Feloszlott formációk: [ChasingRainbows](https://hu.wikipedia.org/w/index.php?title=Chasing_Rainbows&action=edit&redlink=1),[[67]](https://hu.wikipedia.org/wiki/Mak%C3%B3#cite_note-67)[The Garde](https://hu.wikipedia.org/w/index.php?title=The_Garde&action=edit&redlink=1), [Primator](https://hu.wikipedia.org/w/index.php?title=Primator&action=edit&redlink=1),[Ivanhoe](https://hu.wikipedia.org/w/index.php?title=Ivanhoe&action=edit&redlink=1" \o "Ivanhoe (a lap nem létezik)), [Sea](https://hu.wikipedia.org/w/index.php?title=Sea&action=edit&redlink=1), [Gort](https://hu.wikipedia.org/w/index.php?title=Gort&action=edit&redlink=1), [Homelock](https://hu.wikipedia.org/w/index.php?title=Homelock&action=edit&redlink=1), [Snobbird](https://hu.wikipedia.org/w/index.php?title=Snobbird&action=edit&redlink=1).

#### Balett

[1998](https://hu.wikipedia.org/wiki/1998) óta működik a városban alapfokú balettoktatás, jelenleg Makói Általános Iskola keretein belül. A balett-tanszak [Magyarország](https://hu.wikipedia.org/wiki/Magyarorsz%C3%A1g) legjobb iskolai balettcsoportjának bizonyult [2008](https://hu.wikipedia.org/wiki/2008)-ban a háromévente megrendezésre kerülő klasszikusbalett-versenyen,[[68]](https://hu.wikipedia.org/wiki/Mak%C3%B3#cite_note-68) a művészeti csoportból több növendék is kikerült, akik a [budapesti](https://hu.wikipedia.org/wiki/Budapest) balettintézetben, vagy a [pécsi](https://hu.wikipedia.org/wiki/P%C3%A9cs)táncművészeti főiskolán tanultak tovább. A művészeti ággal foglalkozó diákok száma 70 és 90 fő között mozog. A [2011](https://hu.wikipedia.org/wiki/2011)-es, a Táncpedagógusok Országos Szövetsége által kiírt hazai fesztiválon a továbbképzős balettosok ismét megszerezték az első helyet.[[69]](https://hu.wikipedia.org/wiki/Mak%C3%B3#cite_note-69)

#### Mazsorett

A *Makói Majorette Egyesület*[1995](https://hu.wikipedia.org/wiki/1995)-ben alakult meg, öt csoportjában, több mint 70 fő tanulja a mazsorettet 5-től 20 éves korig. Az alapképzésen felül a fiataloknak modern táncot is oktatnak. Az egyesület többször szerepelt már külföldi rendezvényeken is.[[70]](https://hu.wikipedia.org/wiki/Mak%C3%B3#cite_note-70)[2010](https://hu.wikipedia.org/wiki/2010)-ben Makón rendezték a Magyar Országos Mazsorett Bajnokságot, 19 egyesület és 560 versenyző részvételével.[[71]](https://hu.wikipedia.org/wiki/Mak%C3%B3#cite_note-71)

#### Kórusok

A város gyermekei a *Kicsinyek Kórusában* vagy a *Bartók Kórusban* énekelhetnek, mindkét művészeti csoport a Makói Általános Iskolához tartozik szervezetileg. A kórusok által elnyert díjak közé tartozik Csongrád megye Arany Minősítése Diplomával az Éneklő ifjúság megyei hangversenyen, a Bartók kórus 2007-ben az *Év kórusa* címet nyerte el.[[72]](https://hu.wikipedia.org/wiki/Mak%C3%B3#cite_note-72) A felnőtteket a *Makó Városi Vegyeskar* képviseli, amely [1988](https://hu.wikipedia.org/wiki/1988). [október 15](https://hu.wikipedia.org/wiki/Okt%C3%B3ber_15.)-én jött létre, és 40 fővel működik.[[73]](https://hu.wikipedia.org/wiki/Mak%C3%B3#cite_note-73) A kórus a városi rendezvényeken való részvétel mellett külföldön is koncertezik.

### Oktatás



A [József Attila Gimnázium](https://hu.wikipedia.org/wiki/J%C3%B3zsef_Attila_Gimn%C3%A1zium_%28Mak%C3%B3%29) épülete

A városban az oktatást három [óvoda](https://hu.wikipedia.org/wiki/%C3%93voda), a [2007](https://hu.wikipedia.org/wiki/2007)[szeptemberében](https://hu.wikipedia.org/wiki/Szeptember) közös irányítás alá vont három [önkormányzati](https://hu.wikipedia.org/wiki/Helyi_%C3%B6nkorm%C3%A1nyzat) általános iskola, két [egyházi](https://hu.wikipedia.org/wiki/Egyh%C3%A1z) általános iskola, egy[megyei](https://hu.wikipedia.org/wiki/Megye_%28k%C3%B6zigazgat%C3%A1si_egys%C3%A9g%29" \o "Megye (közigazgatási egység)) fenntartású és egyházi [gimnázium](https://hu.wikipedia.org/wiki/Gimn%C3%A1zium), a Makói Oktatási Központ részeként két szakközépiskola, illetve egy, sajátos nevelési igényű diákokra szakosodott intézmény biztosítja. A művészeti oktatást a diákok egy állami és egy alapítványi fenntartású iskolában vehetik igénybe. A városban [2008](https://hu.wikipedia.org/wiki/2008)-ban 4127 iskoláskorú gyermek élt,[[74]](https://hu.wikipedia.org/wiki/Mak%C3%B3#cite_note-74) óvodába pedig a [2007](https://hu.wikipedia.org/wiki/2007)-es adatok szerint 755 gyermek jár.[[75]](https://hu.wikipedia.org/wiki/Mak%C3%B3#cite_note-75)

* Belvárosi Óvoda
* [Újvárosi Óvoda](http://www.ujovi.mako.hu/)
* Bárka Református Óvoda
* [Makói Általános Iskola Alapfokú Művészetoktatási Intézmény és Logopédiai Intézet](http://www.almasi.hu)
* [Szent István Egyházi Általános Iskola és Gimnázium, Szent Gellért Diákotthon](http://www.szignum.hu/)
* [Szikszai György Református Általános Iskola](http://www.szikszai-mako.sulinet.hu/)
* [József Attila Gimnázium](https://hu.wikipedia.org/wiki/J%C3%B3zsef_Attila_Gimn%C3%A1zium_%28Mak%C3%B3%29)
* [Návay Lajos Kereskedelmi és Közgazdasági Szakközépiskola](http://www.keri.mako.hu/)
* [Galamb József Szakképző Iskola](http://www.galamb.mako.hu/)
* [Juhász Gyula Református Gimnázium és Szakképző Iskola](http://www.juhaszgy-mako.sulinet.hu/)
* [Pápay Endre Óvoda, Általános Iskola, Szakiskola, Diákotthon és Gyermekotthon](http://papaye-mako.uw.hu/)